CELEX: 62017TN0814
Language: da
Date: 2017-12-14 00:00:00
Title: Sag T-814/17: Sag anlagt den 14. december 2017 — Lietuvos geležinkeliai mod Kommissionen

12.2.2018   
            
            
               DA
            
            
               Den Europæiske Unions Tidende
            
            
               C 52/40
            
         Sag anlagt den 14. december 2017 — Lietuvos geležinkeliai mod Kommissionen
   (Sag T-814/17)
   (2018/C 052/53)
   Processprog: engelsk
   
      Parter
   
   
      Sagsøger: Lietuvos geležinkeliai AB (Vilnius, Litauen) (ved advokaterne W. Deselaers, K. Apel og P. Kirst)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 1, 2, 3 og 4 i Kommissionens afgørelse C(2017) 6544 final af 2. oktober 2017 om en procedure i henhold til artikel 102 TEUF i sag AT.39813 — Baltic Rail annulleres helt eller delvis.
            
         
               —
            
            
               Den bøde, som sagsøgeren blev pålagt ved artikel 2 i Kommissionens afgørelse C(2017) 6544 final af 2. oktober 2017, nedsættes.
            
         
               —
            
            
               Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
            
               1.
            
            
               Første anbringende om en tilsidesættelse af artikel 102 TEUF, en åbenbar retlig fejl som følge af anvendelsen af de forkerte retlige kriterier til vurdering af det påståede misbrug. Det er sagsøgerens opfattelse, at der kun kan foreligge misbrug, hvis sporet var grundlæggende eller uundværligt for konkurrenter med henblik på at konkurrere på det efterfølgende marked (hvilket ikke er tilfældet).
            
         
            
               2.
            
            
               Andet anbringende om en tilsidesættelse af artikel 102 TEUF, en åbenbar retlig fejl og åbenbart urigtig vurdering. Sagsøgeren har gjort gældende, at fjernelsen af det togspor, der forbinder Mažeikiai i det nordvestlige Litauen med grænsen til Letland (»sporet«), som et ikke-grundlæggende anlæg selv i medfør af de (urigtige) retlige kriterier, som Kommissionen har anvendt, ikke udgjorde misbrug af dominerende stilling under de retlige og faktiske omstændigheder i det foreliggende tilfælde.
            
         
            
               3.
            
            
               Tredje anbringende om en tilsidesættelse af artikel 296 TEUF og artikel 2 i forordning nr. 1/2003, for så vidt som der ifølge sagsøgeren ikke foreligger tilstrækkelige beviser, og en begrundelsesmangel.
            
         
            
               4.
            
            
               Fjerde anbringende om en tilsidesættelse af artikel 23, stk. 3, i forordning nr. 1/2003, en åbenbar retlig fejl og åbenbart urigtig vurdering ved fastsættelsen af bøden.
            
         
            
               5.
            
            
               Femte anbringende om en tilsidesættelse af artikel 7 i forordning nr. 1/2003, en åbenbar retlig fejl og åbenbart urigtig vurdering ved de facto at pålægge en uforholdsmæssig afhjælpning (dvs. rekonstruktion af sporet).